CELEX: 32010L0058
Language: fi
Date: 2010-08-23 00:00:00
Title: Komission direktiivi 2010/58/EU, annettu 23 päivänä elokuuta 2010 , neuvoston direktiivin 91/414/ETY muuttamisesta iprodioni-tehoaineen käytön laajentamisen osalta  ETA:n kannalta merkityksellinen teksti

24.8.2010   
            
            
               FI
            
            
               Euroopan unionin virallinen lehti
            
            
               L 221/12
            
         KOMISSION DIREKTIIVI 2010/58/EU,
   annettu 23 päivänä elokuuta 2010,
   neuvoston direktiivin 91/414/ETY muuttamisesta iprodioni-tehoaineen käytön laajentamisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
   sekä katsoo seuraavaa:
   
               (1)
            
            
               Iprodioni sisällytettiin tehoaineena direktiivin 91/414/ETY liitteeseen I komission direktiivillä 2003/31/EY (2).
            
         
               (2)
            
            
               Iprodionin sisällyttämistä liitteeseen koskevassa hakemuksessaan aineen ainoa ilmoittaja Bayer toimitti sellaista tietoa aineen käyttötavoista sienitautien torjunnassa, jonka perusteella voidaan yleisesti päätellä, että iprodionia sisältävät kasvinsuojeluaineet ovat direktiivin 91/414/ETY 5 artiklan 1 kohdan a ja b alakohdassa säädettyjen turvallisuusvaatimusten mukaisia.
            
         
               (3)
            
            
               Toinen ilmoittaja, DEVGEN, on hakenut muutosta iprodionin käytön sallimiseksi edellä mainitun käyttötavan lisäksi myös ankeroisten torjunta-aineena. Ilmoittaja DEVGEN on toimittanut lisätietoa, joka tukee tällaista käytön laajentamista.
            
         
               (4)
            
            
               Ranska on arvioinut toimitetut tiedot ja ilmoittanut komissiolle 12 päivänä tammikuuta 2010 katsovansa, että haettu käytön laajentaminen ei aiheuta mitään uusia riskejä niiden riskien lisäksi, jotka on jo otettu huomioon direktiivin 91/414/ETY liitteessä I olevissa iprodionia koskevissa erityissäännöksissä ja kyseistä ainetta käsittelevässä komission tarkastelukertomuksessa. Ranska on erityisesti laatinut arviointikertomukseen useita lisäyksiä, jotka liittyvät asianomaisiin kohtiin riskinarvioinnissa, jonka päätelmissä vahvistetaan kyseisen käytön laajentamisen hyväksyttävyys.
            
         
               (5)
            
            
               Näin ollen on perusteltua muuttaa iprodionia koskevia erityisiä säännöksiä.
            
         
               (6)
            
            
               Sen vuoksi direktiiviä 91/414/ETY olisi muutettava.
            
         
               (7)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 24 päivänä joulukuuta 2010. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 25 päivästä joulukuuta 2010 alkaen.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 23 päivänä elokuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 230, 19.8.1991, s. 1.
   
      (2)  EUVL L 101, 23.4.2003, s. 3.
   
      LIITE
      Korvataan direktiivin 91/414/ETY liitteessä I oleva rivi 50 seuraavasti:
      
         
                     Nro
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Voimaantulo
                  
                  
                     Sisällyttämisen päättymispäivä
                  
                  
                     Erityissäännökset
                  
               
                     ”50
                  
                  
                     Iprodioni
                     CAS-numero: 36734-19-7
                     CIPAC-numero: 278
                  
                  
                     3-(3,5-dikloorifenyyli)-N-isopropyyli-2,4-diokso-imidatsolidiini-1-karboksimidi
                  
                  
                     960 g/kg
                  
                  
                     1. tammikuuta 2004
                  
                  
                     31. joulukuuta 2013
                  
                  
                     Lupa voidaan myöntää ainoastaan sienitautien ja ankeroisten torjunta-aineena käyttöä varten.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 3. joulukuuta 2002 valmistuneen iprodionia koskevan tarkastelukertomuksen päätelmät ja erityisesti sen lisäykset I ja II. Tässä yleisarvioinnissa jäsenvaltioiden on:
                     
                                 —
                              
                              
                                 kiinnitettävä erityistä huomiota mahdolliseen pohjaveden saastumiseen silloin kun tehoainetta käytetään suuria määriä (erityisesti turpeessa käytettäessä) happamassa maaperässä (pH alle 6) epäsuotuisissa ilmasto-oloissa,
                              
                           
                                 —
                              
                              
                                 arvioitava huolellisesti vedessä eläviin selkärangattomiin kohdistuva riski, jos tehoainetta käytetään aivan pintavesien vieressä. Riskinhallintatoimenpiteitä olisi toteutettava tarvittaessa.”
                              
                           
               
      
         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.